Firsta Piklera parks

Firsta Piklera parks, arī Mužakovska parks (, arī Park von Muskau, Muskauer Park, ) ir lielākais un slavenākais angļu stila parks Vācijā un Polijā. Atrodas robežupes Neises abos krastos, Vācijā — Saksijā un Polijā — Lubušas vojevodistē.

Parka centrs atrodas Bādmuskavā (Bad Muskau) — Vācijā, tomēr 2/3 no parka teritorijas kopš 1945.gada atrodas Polijā. Parka kopējā teritorija — 559,9 ha.

Parku no 1815. līdz 1844.gadam izveidoja firsts Hermanis fon Piklers-Muskavs (Hermann von Pückler-Muskau) (1785-1871) — vācu augstmanis un apkārtējo zemju īpašnieks. Dzīves pirmajā pusē kalpodams kā militārpersona, pēc pensionēšanās viņš devās uz Angliju, kur interesējās par ainavu arhitektūru. Atgriežoties dzimtajā Bādmuskavā (toreiz Muskavā), viņš finansēja ainavu parka izveidi. Parka izbūvi vadīja izcils ainavu arhitekts Eduards Pecolds (Eduard Petzold). Parkā saglabājušās vairākas klasicisma celtnes — Vecā un Jaunā pils, Oranžērija un citas.

2004.gadā parks iekļauts UNESCO Pasaules mantojuma sarakstā, kā lieliski saglabājies ainavu parks, kura izveide ietekmējusi ainavu arhitektūras attīstību visā Eiropā, sevišķi pilsētās.

 Ārējās saites 



Kategorija:UNESCO Pasaules mantojuma vietas Polijā
Kategorija:UNESCO Pasaules mantojuma vietas Vācijā
Kategorija:Celtnes un būves Vācijā
Kategorija:Parki
Kategorija:Apskates vietas Vācijā
Kategorija:Ainavu arhitektūra
Kategorija:Lubušas vojevodiste
Kategorija:Saksija